pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.สาธิต เปิดศูนย์ฟอกเลือดด้วยเครื่องไตเทียม รพ.ขลุง จ.จันทบุรี รักษาสะดวกใกล้บ้าน
วันศุกร์ที่ 26 มีนาคม 2564
รมช.สาธิต เปิดศูนย์ฟอกเลือดด้วยเครื่องไตเทียม รพ.ขลุง จ.จันทบุรี รักษาสะดวกใกล้บ้าน
รัฐมนตรีช่วยว่าการกระทรวงสาธารณสุข เปิดศูนย์ฟอกเลือดด้วยเครื่องไตเทียม รพ.ขลุง จ.จันทบุรี รองรับผู้ป่วยโรคไตและไตวายเรื้อรังในพื้นที่ให้เข้าถึงการรักษา สะดวกใกล้บ้าน ลดค่าใช้จ่ายในการเดินทาง ลดการส่งต่อ ลดความแออัดในโรงพยาบาลใหญ่
บ่ายวันนี้ (26 มีนาคม 2564) ที่โรงพยาบาลขลุง จังหวัดจันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 นายอลงกรณ์ แอคะรัจน์ รองผู้ว่าราชการจังหวัดจันทบุรี และคณะผู้บริหาร เปิดศูนย์ฟอกเลือดด้วยเครื่องไตเทียม และให้สัมภาษณ์ว่า ปัจจุบันคนไทยเป็นโรคไตเรื้อรังประมาณ 8 ล้านคน และมีแนวโน้มมากขึ้นทุกปี ในจํานวนนี้ ประมาณ 80,000 คน เป็นไตวายเรื้อรังระยะสุดท้าย ต้องได้รับการฟอกเลือด การล้างไตทางช่องท้อง หรือผ่าตัดปลูกถ่ายไต กระทรวงสาธารณสุข ได้มีนโยบายให้ทุกเขตสุขภาพพัฒนาระบบบริการโรคไตเรื้อรัง เชื่อมโยงตั้งแต่ในชุมชน โรงพยาบาลส่งเสริมสุขภาพตําบล โรงพยาบาลชุมชน ไปจนถึงโรงพยาบาลจังหวัด มีเป้าหมายลดจํานวนผู้ป่วยรายใหม่เน้นการคัดกรองโรคไตในผู้ป่วยเบาหวานและความดันโลหิตสูง มีทีมรักษ์ไต ทีมหมอครอบครัว และคลินิกโรคไม่ติดต่อคุณภาพ การชะลอไตเสื่อม โดยเปิดคลินิกโรคไต ดูแลรักษาและให้คําแนะนําชะลอไตเสื่อม และการดูแลผู้ป่วยไตวายระยะสุดท้ายอย่างเหมาะสม มีหน่วยไตเทียม หน่วยล้างไตทางช่องท้อง และศูนย์ปลูกถ่ายและรับบริจาคอวัยวะ โดยในปี 2562 มีผู้ป่วยที่รับบริการฟอกเลือดที่โรงพยาบาลในสังกัดประมาณ 17,000 ราย ล้างไตทางช่องท้องประมาณ 5,000 ราย ส่วนใหญ่อายุระหว่าง 45 – 64 ปี ข้อมูล ณ เดือนกุมภาพันธ์ 2564 มีคลินิกโรคไต ทั้งในสังกัดกระทรวงสาธารณสุข กลาโหม/มหาดไทย และเอกชนใน 12 เขตสุขภาพรวม 349 ศูนย์ สําหรับในกทม. มีศูนย์ไตเทียมในโรงพยาบาลรัฐ 34 แห่ง โรงพยาบาลเอกชนและคลินิก 151 แห่ง
สําหรับโรงพยาบาลขลุง ได้เปิดศูนย์ฟอกเลือดด้วยเครื่องไตเทียม เพิ่มศักยภาพการให้ดูแลรักษาผู้ป่วยโรคไตและไตวายเรื้อรัง ทําให้ไม่ต้องส่งต่อผู้ป่วยที่ต้องฟอกเลือดด้วยเครื่องไตเทียมจํานวน 36 คน ไปรักษายังโรงพยาบาลพระปกเกล้าจันทบุรี โรงพยาบาลเอกชนและคลินิก และผู้ป่วยไตวายเรื้อรังระยะ 5 ที่รอการล้างไตอีก 16 ราย เข้าถึงบริการสะดวก ใกล้บ้าน ลดค่าใช้จ่ายในการเดินทาง ลดการส่งต่อ ลดความแออัดในโรงพยาบาลใหญ่ โดยศูนย์ฟอกเลือดด้วยเครื่องไตเทียม เปิดให้บริการจันทร์-ศุกร์ ในเวลาราชการ ให้บริการผู้ป่วยได้วันละ 12-15 ราย มีเครื่องฟอกไตทางเส้นเลือดจํานวน 4 เครื่อง ซึ่งได้รับการสนับสนุนจากผู้มีจิตศรัทธาบริจาค และได้รับการสนับสนุนเครื่องผลิตน้ําบริสุทธิ์ (น้ํา RO) จากมูลนิธิโรคไตแห่งประเทศไทย นับเป็นความร่วมมือจากภาคประชาชน สังคม รัฐและเอกชนเพื่อเกิดประโยชน์สูงสุดต่อประชาชนในพื้นที่
***************************26 มีนาคม 2564
รัฐบาลไทย-ข่าวทำเนียบรัฐบาล-ดีอีเอส เตรียมพร้อมจัด Big Cleaning Day ต้นเดือนสิงหาคม 64
วันศุกร์ที่ 26 มีนาคม 2564
ดีอีเอส เตรียมพร้อมจัด Big Cleaning Day ต้นเดือนสิงหาคม 64
ดีอีเอส เตรียมพร้อมจัด Big Cleaning Day ต้นเดือนสิงหาคม 64
26 มี.ค.64 นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารกิจกรรม 5 ส ครั้งที่ 2/2564 โดยมีผู้แทนจากฝ่ายต่างๆของกระทรวงฯ ร่วมประชุม ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ที่ประชุมได้พิจารณาผลการติดตามการดําเนินกิจกรรม 5 ส ครั้งที่ 1/2564 ที่ผ่านมา และเรื่องการเตรียมจัดกิจกรรม Big Cleaning Day ครั้งที่ 2 ซึ่งจะจัดขึ้นระหว่างวันที่ 2 - 6 สิงหาคม 2564 เพื่อให้บุคลากรในสังกัดฯ ได้ดําเนินกิจกรรมปรับปรุงสภาพแวดล้อมในที่ทํางาน และสถานที่ทํางานให้สะอาดมีความเป็นระเบียบเรียบร้อย ส่งผลให้ปฏิบัติงานอย่างมีประสิทธิภาพและประสิทธิผลยิ่งขึ้น ที่ผ่านมากระทรวงดิจิทัลฯ กระตุ้นให้บุคลากรร่วมกิจกรรม 5ส อย่างต่อเนื่อง ซึ่งเป็นไปตามมติคณะรัฐมนตรี ที่ให้หน่วยงานราชการต่างๆ เพิ่มประสิทธิภาพในการบริหารจัดการโดยใช้กิจกรรม 5 ส.(สะสาง สะดวก สะอาด สุขลักษณะ สร้างนิสัย)
******************
รัฐบาลไทย-ข่าวทำเนียบรัฐบาล-แผนการปฏิรูปประเทศ และยุทธศาสตร์ชาติ ในส่วนของกระทรวงเกษตรและสหกรณ์
วันศุกร์ที่ 26 มีนาคม 2564
แผนการปฏิรูปประเทศ และยุทธศาสตร์ชาติ ในส่วนของกระทรวงเกษตรและสหกรณ์
กระทรวงเกษตรฯ ร่วมหารือคณะกรรมาธิการ ตสร. ตามแผนการปฏิรูปประเทศ และยุทธศาสตร์ชาติ ในส่วนของกระทรวงเกษตรและสหกรณ์
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พร้อมด้วยผู้บริหารกระทรวงเกษตรและสหกรณ์ ให้การต้อนรับ พลเอก สิงห์ศึก สิงห์ไพร รองประธานวุฒิสภา คนที่หนึ่ง และคณะกรรมาธิการ (ตสร.) เพื่อติดตาม เสนอแนะ และเร่งรัดการปฏิรูปประเทศ และการจัดทําและดําเนินการตามยุทธศาตร์ชาติ ณ กระทรวงเกษตรและสหกรณ์
รัฐมนตรีว่าการกระทรวงเกษตรและสหกรณ์ กล่าวว่า กระทรวงเกษตรและสหกรณ์ยินดีที่ได้มีการแลกเปลี่ยนกันในเรื่องการปฏิรูปประเทศ และยุทธศาสตร์ชาติ โดยในส่วนของกระทรวงเกษตรฯ ดูแลในส่วนของภาคการเกษตรทั้งระบบ และการสร้างเกษตรมูลค่าสูง จึงต้องมีการเตรียมความพร้อมในการดําเนินงานทุกด้าน ซึ่งทุกหน่วยงานในสังกัดได้มีการบูรณาการการทํางานและดําเนินการตามนโยบายเชิงรุก โดยไม่รอรับปัญหาอย่างเดียว นโยบายที่เสนอไปจึงเป็นนโยบายเชิงรุกทั้งหมด เช่น ตลาดนําการผลิต ที่จะทําให้สามารถกําหนดวัตถุดิบ กําหนดราคาได้ และนําไปสู่ภาคการปฏิบัติที่จะเกิดผลสัมฤทธิ์ได้จริง และสําหรับการหารือในวันนี้ กระทรวงเกษตรฯ พร้อมนําข้อเสนอแนะเพื่อนําไปสู่การปฏิบัติให้มีประสิทธิภาพเพิ่มมากขึ้น
ทั้งนี้ ในส่วนของกระทรวงเกษตรฯ ได้รายงานผลการดําเนินงานตามโครงการ/กิจกรรม ที่ได้รับการจัดสรรงบประมาณ พ.ศ. 2563 ที่ผ่านมา และการดําเนินงานโครงการ/กิจกรรม ที่ได้รับการจัดสรรงบประมาณ พ.ศ. 2564 ซึ่งสอดคล้องกับแผนการปฏิรูปประเทศและแผนแม่บทภายใต้ยุทธศาสตร์ชาติ ที่อยู่ในความรับผิดชอบของกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กรมการขนส่งทางบกเปิดให้บริการแล้ว ช้อปให้พอ แล้วต่อภาษี : shop Thru for Tax บริการรับชำระภาษีรถประจำปีที่ห้างสรรพสินค้าในวันเสาร์ - อาทิตย์
วันศุกร์ที่ 26 มีนาคม 2564
กรมการขนส่งทางบกเปิดให้บริการแล้ว ช้อปให้พอ แล้วต่อภาษี : shop Thru for Tax บริการรับชําระภาษีรถประจําปีที่ห้างสรรพสินค้าในวันเสาร์ - อาทิตย์
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า ปัจจุบันหน่วยงานต่าง ๆ  มีมาตรการป้องกันการแพร่ระบาดของโรคติดเชื้อไวรัส COVID-19 อย่างเข้มงวด และประชาชนมีความเข้าใจและให้ความร่วมมือปฏิบัติตามมาตรการ D-M-H-T-T
D - Distancing อยู่ห่างไว้ M - Mask Wearing ใส่หน้ากากอนามัย H - Hand washing หมั่นล้างมือ T - Testing ตรวจวัดอุณหภูมิ T - Thai Cha na ใช้แอปพลิเคชันไทยชนะเป็นอย่างดี ดังนั้น เพื่ออํานวยความสะดวกในการชําระภาษีรถประจําปีให้แก่ประชาชน กรมการขนส่งทางบก (ขบ.) ได้เตรียมจัดเจ้าหน้าที่ออกหน่วยให้บริการเพื่อให้บริการรับชําระภาษีรถประจําปีที่ห้างสรรพสินค้าหรือแหล่งชุมชน ตามโครงการช้อปให้พอ แล้วต่อภาษี : shop Thru for Tax ในวันเสาร์ - อาทิตย์ ตั้งแต่บัดนี้เป็นต้นไป ทั้งนี้ สํานักงานขนส่งที่รับผิดชอบการออกหน่วยให้บริการในพื้นที่ต่าง ๆ ให้ดําเนินการประสานห้างสรรพสินค้าหรือแหล่งชุมชนเจ้าของพื้นที่ รวมถึงติดตามสถานการณ์การแพร่ระบาดของเชื้อไวรัส COVID-19 และมาตรการควบคุมของพื้นที่หรือจังหวัดอย่างใกล้ชิด กรณีมีประกาศเปลี่ยนแปลงสถานการณ์ มาตรการควบคุม หรือพบการแพร่ระบาดของเชื้อไวรัส COVID-19 ที่อาจส่งผลต่อประชาชนที่มาใช้บริการ ให้พิจารณาปรับการให้บริการตามความเหมาะสมโดยคํานึงถึงความปลอดภัยทางด้านสาธารณสุขของประชาชนและเจ้าหน้าที่ผู้ปฏิบัติงานเป็นสําคัญ
สําหรับจุดให้บริการรับชําระภาษีรถประจําปีที่ห้างสรรพสินค้าหรือแหล่งชุมชนตามโครงการ ช้อปให้พอ แล้วต่อภาษี : shop Thru for Tax ในพื้นที่กรุงเทพฯ และปริมณฑล (ข้อมูล ณ วันที่ 23 มีนาคม 2564) ประกอบด้วย ห้างสรรพสินค้าบิ๊กซี จํานวน 11 สาขา ได้แก่ สาขาบางบอน บางปะกอก เพชรเกษม อ่อนนุช สุวินทวงศ์ รัชดาภิเษก สุขาภิบาล 3 ลาดพร้าว รามอินทรา สําโรง และสมุทรปราการ เปิดให้บริการวันเสาร์ - อาทิตย์ ตั้งแต่เวลา 09.00 - 17.00 น. ศูนย์การค้าพาราไดซ์พาร์ค, เซ็นทรัลศาลายา, เซ็นทรัลแจ้งวัฒนะ, เซ็นทรัล Westgate และเดอะมอลล์งามวงศ์วาน เปิดให้บริการวันเสาร์ - อาทิตย์ ตั้งแต่เวลา 10.00 - 18.00 น. ส่วนต่างจังหวัดสามารถสอบได้ที่สํานักงานขนส่งจังหวัดโดยตรง
รองอธิบดีกรมการขนส่งทางบก กล่าวเพิ่มเติมว่า สําหรับประชาชนที่ต้องการชําระภาษีรถประจําปีโดยที่ไม่ต้องเดินทางมาที่สํานักงานขนส่งหรือห้างสรรพสินค้า ขบ. ได้พัฒนาเว็บไซต์ชําระภาษีรถประจําปี https://eservice.dlt.go.th ให้สามารถรองรับการชําระภาษีรถยนต์นั่งส่วนบุคคลไม่เกิน 7 คน (รถเก๋ง), รถยนต์นั่งส่วนบุคคลเกิน 7 คน (รถตู้), รถยนต์บรรทุกส่วนบุคคล (รถกระบะ) ที่มีอายุการใช้งานเกิน 7 ปี รถจักรยานยนต์ที่มีอายุการใช้งานเกิน 5 ปี นับตั้งแต่วันที่จดทะเบียนครั้งแรก ซึ่งได้เริ่มทดลองให้รถกลุ่มดังกล่าว
ยื่นชําระภาษีรถประจําปีผ่านเว็บไซต์ได้แล้ว โดยรถนั้นต้องผ่านการตรวจสภาพจากสถานตรวจสภาพรถ (ตรอ.) ก่อน จึงจะดําเนินการตามขั้นตอนชําระภาษีในเว็บไซต์ได้ จากนั้นจะได้รับเครื่องหมายการเสียภาษีและใบเสร็จรับเงินทางไปรษณีย์ภายใน 5 วันทําการหลังชําระเงิน สอบถามเพิ่มเติม โทร. 1584
รัฐบาลไทย-ข่าวทำเนียบรัฐบาล-กรมเจ้าท่าเตรียมความพร้อมด้านความปลอดภัยทางน้ำในช่วงเทศกาลสงกรานต์ ประจำปี 2564
วันศุกร์ที่ 26 มีนาคม 2564
กรมเจ้าท่าเตรียมความพร้อมด้านความปลอดภัยทางน้ําในช่วงเทศกาลสงกรานต์ ประจําปี 2564
ระหว่างวันที่ 10 - 16 เมษายน 2564 ซึ่งเป็นวันหยุดยาวต่อเนื่อง คาดว่าจะมีประชาชนเดินทางกลับภูมิลําเนาไปแหล่งท่องเที่ยวทางน้ําที่มีการเดินเรือเป็นจํานวนมาก
จท. มีหน้าที่ดูแลรักษาความปลอดภัยทางน้ํา ได้เตรียมความพร้อมด้านความปลอดภัยทางน้ําในช่วงเทศกาลสงกรานต์
1. ออกมาตรการเพื่อความปลอดภัยและมาตรการป้องกันการแพร่ระบาดของโรคติดเชื้อไวรัส COVID-19 มาตรการเตือนให้ใช้ความระมัดระวังในการเดินเรือและใช้เรือในช่วงเทศกาลสงกรานต์ 2564
2. แต่งตั้งคณะทํางานเพื่อตรวจสภาพความปลอดภัยเรือโดยสาร เรือภัตตาคารและท่าเทียบเรือต่าง ๆ
3. จัดตั้งศูนย์อํานวยความปลอดภัยทางน้ํากรมเจ้าท่า 68 จุด แบ่งออกเป็น ส่วนกลาง 2 จุด ได้แก่ ท่าเรือท่าช้าง และท่าเรือสาทร และส่วนภูมิภาค 66 จุด และจัดอัตรากําลังพล จํานวน 992 คน เรือรักษาการณ์ จํานวน 51 ลํา
4. จัดตั้งจุดอํานวยความสะดวกและประชาสัมพันธ์ทางน้ําประจําท่าเทียบเรือ พร้อมทั้งเข้มงวดกวดขันเจ้าหน้าที่ให้ปฏิบัติงานตามแผนปฏิบัติการเพื่อความปลอดภัย และเน้นย้ําให้เจ้าหน้าที่ประจําท่าเทียบเรือกําชับให้ผู้โดยสารสวมหน้ากากอนามัยตลอดการเดินทาง เพื่อให้เป็นไปตามมาตรการที่กระทรวงสาธารณสุขกําหนด
5. บูรณาการร่วมกับหน่วยงานเกี่ยวข้อง อาทิ กองทัพเรือ สํานักงานตํารวจแห่งชาติ กองบังคับการตํารวจน้ํา กรมป้องกันและบรรเทาสาธารณภัย เครือข่ายอาสาวารี ในการดูแลรักษาความปลอดภัยทางน้ําให้กับประชาชนและนักท่องเที่ยว
ทั้งนี้ ขอความร่วมมือประชาชนและนักท่องเที่ยวปฏิบัติตามคําแนะนําของเจ้าหน้าที่ประจําท่าเทียบเรือ ระมัดระวังการขึ้น - ลงเรือ ต้องใส่เสื้อชูชีพและสวมหน้ากากอนามัยตลอดการเดินทาง โดยสามารถแจ้งเหตุการณ์ความไม่ปลอดภัยทางน้ําได้ที่ สายด่วน 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-โครงการคนละครึ่งมียอดใช้จ่าย 1 แสนล้านบาท
วันศุกร์ที่ 26 มีนาคม 2564
โครงการคนละครึ่งมียอดใช้จ่าย 1 แสนล้านบาท
ความสําเร็จของโครงการคนละครึ่งว่า ณ วันที่ 25 มีนาคม 2564 โครงการคนละครึ่งมียอดการใช้จ่ายสะสม 100,042 ล้านบาท แบ่งเป็นเงินที่ประชาชนจ่าย 51,214 ล้านบาท และภาครัฐร่วมจ่ายอีก 48,828 ล้านบาท
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความสําเร็จของโครงการคนละครึ่งว่า ณ วันที่ 25 มีนาคม 2564 โครงการคนละครึ่งมียอดการใช้จ่ายสะสม 100,042 ล้านบาท แบ่งเป็นเงินที่ประชาชนจ่าย 51,214 ล้านบาท และภาครัฐร่วมจ่ายอีก 48,828 ล้านบาท โดยมีผู้ใช้สิทธิจํานวน 14,793,502 คน เป็นการใช้จ่าย 3,000 บาทขึ้นไป จํานวน 12,959,425 คน และใช้จ่ายครบ 3,500 บาท จํานวน 6,624,037 คน โดยการใช้จ่ายกระจายไปทุกจังหวัดทั่วประเทศ แสดงถึงความสําเร็จอย่างสูงในการส่งเสริมการบริโภคภายในประเทศ และฟื้นฟูเศรษฐกิจจนถึงระดับฐานรากทั่วประเทศ ซึ่งจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร ชลบุรี สมุทรปราการ สงขลา และเชียงใหม่
ทั้งนี้ ผู้ได้รับสิทธิโครงการคนละครึ่งจะสามารถใช้จ่ายได้จนถึงวันที่ 31 มีนาคม 2564 ซึ่งเป็นวันสิ้นสุดโครงการ จึงขอเชิญชวนให้ประชาชนที่ยังมีวงเงินเหลือรักษาสิทธิของท่านโดยการเร่งใช้จ่ายให้ครบ 3,500 บาท ภายในกําหนด ซึ่งจะเป็นการช่วยสนับสนุนการฟื้นฟูเศรษฐกิจผ่านการบริโภคภายในประเทศอีกด้วย
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1122 (24 ชั่วโมง)
รัฐบาลไทย-ข่าวทำเนียบรัฐบาล-ดีอีเอส หารือการพัฒนาความร่วมมือด้านดิจิทัลในอนาคต ไทย-สิงคโปร์ ผ่านระบบการประชุมทางไกล
วันศุกร์ที่ 26 มีนาคม 2564
ดีอีเอส หารือการพัฒนาความร่วมมือด้านดิจิทัลในอนาคต ไทย-สิงคโปร์ ผ่านระบบการประชุมทางไกล
ดีอีเอส หารือการพัฒนาความร่วมมือด้านดิจิทัลในอนาคต ไทย-สิงคโปร์ ผ่านระบบการประชุมทางไกล
เมื่อวันพฤหัสบดีที่ ๒๕ มีนาคม ๒๕๖๔ ปลัดกระทรวงดิจิทัลเพื่อเศรษฐกิจและสังคม ในฐานะเจ้าหน้าที่อาวุโสอาเซียนด้านดิจิทัลของไทย ได้พบหารือกับ Ms. FOO Chi Hsia ตําแหน่ง Assistant Chief Executive (International), Infocomm Media Development Authority (IMDA) ผ่านระบบการประชุมทางไกล โดยการพบหารือครั้งนี้ ปลัดกระทรวงดิจิทัลเพื่อเศรษฐกิจและสังคมได้แสดงความยินดีกับ Ms. FOO Chi Hsia เนื่องในโอกาสที่เข้ารับตําแหน่งใหม่ในฐานะเจ้าหน้าที่อาวุโสอาเซียนด้านดิจิทัลของสิงคโปร์ (Singapore’s ADGSOM Leader)
ทั้งสองฝ่ายได้หารือถึงกรอบการจัดทําความร่วมมือในอนาคตทั้งในระดับทวิภาคีและ พหุภาคี ภายใต้ (ร่าง) บันทึกความเข้าใจระหว่างกระทรวงดิจิทัลเพื่อเศรษฐกิจและสังคม และกระทรวงการสื่อสารและสารสนเทศแห่งสาธารณรัฐสิงคโปร์ ว่าด้วยความร่วมมือในด้านเศรษฐกิจดิจิทัล ซึ่งคาดว่าจะมีการลงนามบันทึกความเข้าใจดังกล่าวภายในปี ๒๕๖๔ โดยได้ให้ความสําคัญกับการพัฒนาความร่วมมือ ในสาขาการส่งเสริมความเชื่อมโยงด้านดิจิทัล การส่งเสริมการจัดทําแพลตฟอร์มข้อมูลเปิดภาครัฐ (Open Data) การส่งเสริมการค้าดิจิทัลข้ามพรมแดน และการไหลเวียนข้อมูลข้ามพรมแดน
นอกจากนี้ สิงคโปร์ได้แสดงความชื่นชมไทยต่อการรับมือสถานการณ์การแพร่ระบาดของโรคโควิด – ๑๙ ได้อย่างมีประสิทธิภาพ โดยเฉพาะการประยุกต์ใช้ประโยชน์จากเทคโนโลยีดิจิทัลในการตอบสนองต่อสถานการณ์ฉุกเฉิน ในขณะเดียวกันสิงคโปร์ได้แลกเปลี่ยนนโยบายและกิจกรรมสําคัญในการขับเคลื่อนเศรษฐกิจดิจิทัล อาทิ การขับเคลื่อนประเทศสู่การเป็น Smart Nation การพัฒนาเมืองอัจฉริยะ การจัดการประชุม World Economic Forum ในเดือนสิงหาคม ๒๕๖๔ และการจัดการประชุมกลุ่มหารือระหว่างผู้บริหารระดับสูงในเดือนกรกฎาคม ๒๕๖๔ เพื่อหารือเกี่ยวกับโอกาสและความท้าทายของเทคโนโลยี ผลกระทบที่มีต่อประชาชน และบทบาทของภาครัฐ ตลอดจนการสร้างสมดุลระหว่างภาครัฐกับภาคเอกชน ในโอกาสนี้ Ms. FOO Chi Hsia ได้เชิญผู้แทนไทยเข้าการประชุมดังกล่าว พร้อมทั้งได้แสดงการสนับสนุนไทยในการเป็นเจ้าภาพจัดการประชุมผู้นําเจ้าหน้าที่อาวุโสอาเซียนด้านดิจิทัล และผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ ๑ ปี ๒๕๖๔ (The 1st ASEAN ADGSOM – ATRC Leaders’ Retreat of 2021) ที่จะจัดขึ้นในวันที่ ๗ เมษายน ๒๕๖๔ นี้ด้วย
******************
รัฐบาลไทย-ข่าวทำเนียบรัฐบาล-รมช.ธรรมนัส มอบหนังสืออนุญาต ส.ป.ก.4-01
วันศุกร์ที่ 26 มีนาคม 2564
รมช.ธรรมนัส มอบหนังสืออนุญาต ส.ป.ก.4-01
รมช.ธรรมนัส มอบหนังสืออนุญาต ส.ป.ก.4-01 ประเภทที่อยู่อาศัย แก่เกษตรกร จ.เชียงราย เพื่อกระจายการถือครองและลดการเหลื่อมล้ําทางสังคม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)ประเภทที่อยู่อาศัยณบริเวณอ่างเก็บน้ําบ้านห้วยส้านพลับพลาต.โป่งแพร่อ.แม่ลาวจ.เชียงรายว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรม(ส.ป.ก.)เป็นหน่วยงานที่จัดตั้งเพื่อแก้ไขปัญหาที่ดินทํากินกระจายการถือครองและลดการเหลื่อมล้ําทางสังคมจัดการใช้ที่ดินให้เกิดประโยชน์สูงสุดโดยจัดที่ดินให้แก่เกษตรกรผู้ไร้ที่ดินทํากินหรือมีที่ดินเพียงเล็กน้อยไม่เพียงพอต่อการครองชีพอีกทั้งยังช่วยเหลือในการพัฒนาอาชีพเกษตรกรรมปรับปรุงทรัพยากรดินตลอดจนการผลิตและช่องทางการจําหน่ายผลผลิตทางการเกษตร
“ในวันนี้มีความยินดีอย่างยิ่งที่ได้มามอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)ประเภทที่อยู่อาศัยแก่พี่น้องเกษตรกรอ.พานจํานวน20รายพร้อมมอบโค-กระบืออีก1รายและอ.แม่ลาวจํานวน24รายแล้วนั้นจะก่อให้เกิดการบูรณาการพัฒนาและส่งเสริมเศรษฐกิจฐานรากเกษตรกรรายย่อยได้รับโอกาสและความเสมอภาคทางสังคมทั้งยังสามารถเข้าถึงแหล่งเงินทุนในการประกอบอาชีพเกษตรกรรมเพื่อส่งเสริมและพัฒนาอาชีพของเกษตรกร”ร้อยเอกธรรมนัสกล่าว
ทั้งนี้ภายในงานทางสํานักงานปฏิรูปที่ดินจังหวัดเชียงราย(ส.ป.ก.เชียงราย)ได้มาบริการออกหน่วยศูนย์บริการประชาชนเคลื่อนที่(Mobile Unit)เพื่อลดค่าใช้จ่ายของเกษตรกรในการเดินทางมาติดต่อพร้อมตอบปัญหาในด้านต่างๆข้อกฎหมายและบริการองค์ความรู้ประชาสัมพันธ์สร้างการรับรู้การเข้าถึงแหล่งเงินทุนพร้อมบริการจากภาครัฐอีกด้วย
รัฐบาลไทย-ข่าวทำเนียบรัฐบาล-นายกรัฐมนตรีย้ำมาตรการช่วยเหลือประชาชนไม่ใช่แจกเงิน  สนับสนุนห่วงโซ่การใช้จ่ายภาคประชาชน เน้นลงทุนเศรษฐกิจใหม่ ตั้งเป้าจีดีพีโตร้อยละ 4
วันศุกร์ที่ 26 มีนาคม 2564
นายกรัฐมนตรีย้ํามาตรการช่วยเหลือประชาชนไม่ใช่แจกเงิน  สนับสนุนห่วงโซ่การใช้จ่ายภาคประชาชน เน้นลงทุนเศรษฐกิจใหม่ ตั้งเป้าจีดีพีโตร้อยละ 4
นายกรัฐมนตรีย้ํามาตรการช่วยเหลือประชาชนไม่ใช่แจกเงิน  สนับสนุนห่วงโซ่การใช้จ่ายภาคประชาชน เน้นลงทุนเศรษฐกิจใหม่ ตั้งเป้าจีดีพีโตร้อยละ 4
วันนี้ (26 มี.ค. 64) เวลา 10.00 น. ณ บริเวณทางเชื่อมตึกภักดีบดินทร์ ทําเนียบรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (โควิด - 19) ครั้งที่ 1/2564 ว่า รัฐบาลดูแลทั้งปัญหาสุขภาพและเศรษฐกิจไปพร้อมๆ กัน ซึ่งทั้งสองด้านอย่างต้องเดินหน้าไปด้วยกัน สิ่งสําคัญที่สุดขณะนี้ คือ วัคซีน ได้รับรายงานว่ามีการนําวัคซีนเข้ามาอีกยี่ห้อหนึ่ง คือ จอห์นสันแอนด์จอห์นสัน ซึ่งฉีดเพียงเข็มเดียว ถือเป็นสินค้าในภาวะฉุกเฉินก่อนในขณะนี้ จะเห็นได้ว่ารัฐบาลไม่ได้ไปจํากัดใครทั้งสิ้น
นายกรัฐมนตรียืนยัน การฉีดวัคซีนโควิด-19 เป็นไปตามแผน ซึ่งได้ทยอยดําเนินการฉีดให้แก่กลุ่มเป้าหมายแล้ว ปัจจุบันมีวัคซีนเข้ามาในประเทศทั้ง 3 ยี่ห้อ ทั้งแอสตราเซนเนก้า ซิโนแวค และจอห์นสันแอนด์จอห์นสัน ซึ่งวันนี้ ซิโนแวคเข้ามาเพียงแค่ 200,000 โดส และจะเข้ามาอีก 800,000 โดส รวมเป็น 1 ล้านโดส ภายใน 2 เดือนนี้ แต่หลังจากเดือนเมษายนแล้วจะเข้ามาอีกมากพอสมควร ประมาณเดือนละ 10 ล้านโดส เพื่อนําวัคซีนมาใช้ควบคุมสถานการณ์ระบาดและเร่งรัดในการฉีดวัคซีน มีการกําหนดกลุ่มเป้าหมาย แผนการฉีดวัคซีนโควิด-19 ที่ไหนอย่างไร และกลุ่มใดบ้าง ซึ่งเป็นความร่วมมือระหว่างกระทรวงสาธารณสุข ท้องถิ่น สํานักงานสาธารณสุขจังหวัด (สสจ.) และจังหวัด ที่สําคัญประชาชนต้องมีความสมัครใจ ซึ่งในหลายคนยังไม่อยากฉีด ไม่กล้าฉีด ณ วันนี้ เราฉีดวัคซีนได้สอดคล้องกับวัคซีนที่มีอยู่ สิ่งสําคัญคือ รัฐบาลมีมาตรการช่วยเหลือประชาชนไปมากพอสมควร แต่ไม่ใช่เป็นการไปแจกเงิน แต่เป็นการทําให้ทุกคนสามารถดํารงชีพอยู่ได้ สนับสนุนห่วงโซ่การใช้จ่ายในสังคม รวมถึงผู้ผลิต การนําเข้าวัตถุดิบ ขณะเดียวกันต้องเสริมธุรกิจใหม่ของเรา เน้นปฏิรูปโครงสร้างเศรษฐกิจ ไม่เช่นนั้นก็จะเป็นอยู่แบบนี้ ทุกคนต้องช่วยกัน ทั้งการลงทุนใหม่ การลงทุนภายในประเทศ การออมเงินของไทยมีเพิ่มขึ้นหลายแสนล้าน ทุกภาคส่วนต้องช่วยกันลงทุน เพราะรัฐบาลมีเงินจํากัดอยู่คือ งบประมาณแผ่นดินและเงินในส่วนของรัฐวิสาหกิจซึ่งได้เร่งลงทุนไป เมื่อทุกคนช่วยกันหอการค้า ภาคอุตสาหกรรม รัฐบาล ธุรกิจเอกชนร่วมมือกันในทุกมิติ คาดว่าจะดัน GDP ของประเทศให้ขึ้นถึง 4% ได้ในปีนี้และปีหน้า ซึ่งเป็นไปตามเป้าหมายไว้ที่วางไว้ นายกรัฐมนตรียังขอให้ประชาชนเข้าใจการทํางานของตนเองและรัฐบาลซึ่งร่วมกันทํางานกันอย่างเต็มที่และใช้จ่ายเงินงบประมาณอย่างระมัดระวัง
-------------------
รัฐบาลไทย-ข่าวทำเนียบรัฐบาล-สธ.เผยฉีดวัคซีนโควิดเข็มแรกได้ตามเป้า ผู้เดินทาง 11 ประเทศเชื้อกลายพันธุ์ยังกักตัว 14 วัน
วันศุกร์ที่ 26 มีนาคม 2564
สธ.เผยฉีดวัคซีนโควิดเข็มแรกได้ตามเป้า ผู้เดินทาง 11 ประเทศเชื้อกลายพันธุ์ยังกักตัว 14 วัน
กระทรวงสาธารณสุขเผยฉีดวัคซีนโควิด 19 เป็นไปตามเป้าหมาย ฉีดเข็มแรกเกินเป้าหมาย 1 แสนคนแล้ว เดินหน้าฉีดเข็มที่สอง วางแผนเพิ่มจํานวนสถานพยาบาลฉีดวัคซีนรองรับกับวัคซีนที่เพิ่มขึ้น
กระทรวงสาธารณสุขเผยฉีดวัคซีนโควิด 19 เป็นไปตามเป้าหมาย ฉีดเข็มแรกเกินเป้าหมาย 1 แสนคนแล้ว เดินหน้าฉีดเข็มที่สอง วางแผนเพิ่มจํานวนสถานพยาบาลฉีดวัคซีนรองรับกับวัคซีนที่เพิ่มขึ้น พร้อมออกประกาศให้ผู้เดินทางทุกสัญชาติจาก 11 ประเทศพบสายพันธุ์แอฟริกาใต้ต้องกักตัว 14 วันตามเดิม
วันนี้ (26 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โอภาส การย์กวินพงศ์ อธิบดีกรมควบคุมโรค แถลงข่าวสถานการณ์โรคโควิด 19 และการฉีดวัคซีนโควิด 19 ว่า วันนี้ประเทศไทยมีผู้ติดเชื้อรายใหม่ 134 ราย มาจากระบบเฝ้าระวังในโรงพยาบาล 41 รายคัดกรองเชิงรุกในชุมชน 87 ราย และเดินทางมาจากต่างประเทศ 6 ราย ไม่มีเสียชีวิต รักษาหายเพิ่ม 86 ราย
การระบาดระลอกใหม่ตั้งแต่วันที่ 15 ธันวาคม 2563 - 26 มีนาคม 2564 รักษาหายสะสม 22,855 ราย คิดเป็นร้อยละ 94.06 ของผู้ติดเชื้อ อยู่ระหว่างรักษา 1,453 ราย เสียชีวิตสะสม 32 ราย โดยการติดเชื้อในประเทศกระจายใน 6 จังหวัด ได้แก่ กรุงเทพมหานคร 98 ราย สมุทรสาคร 17 ราย สมุทรปราการและตากจังหวัดละ 5 ราย สมุทรสงคราม 2 ราย และปทุมธานี 1 ราย
“สมุทรสาคร กรุงเทพมหานคร และปริมณฑล ยังพบการติดเชื้อ จึงยังมีการเฝ้าระวังและควบคุมโรคอย่างต่อเนื่อง ส่วนจังหวัดอื่นๆ แม้จะไม่มีรายงานผู้ติดเชื้อมานาน แต่อาจพบผู้ติดเชื้อได้เสมอ จึงขอให้เข้มคัดกรองผู้ที่เดินทางมาจากพื้นที่เสี่ยง การตรวจจับผู้ติดเชื้อได้เร็วจะทําให้ไม่เกิดการแพร่ระบาดในพื้นที่ และควบคุมสถานการณ์ได้ นอกจากนี้ ยังคงสวมหน้ากาก เว้นระยะห่าง ล้างมืออย่างต่อเนื่อง เนื่องจากวัคซีนเป็นเพียงมาตรการเสริม” นายแพทย์โอภาสกล่าว
สําหรับการฉีดวัคซีนโควิด 19 ตั้งแต่วันที่ 28 กุมภาพันธ์ - 25 มีนาคม 2564 ฉีดวัคซีนแล้ว 136,190 โดส แบ่งเป็นผู้รับวัคซีนเข็มแรก 121,392 ราย และรับวัคซีนครบ 2 เข็ม 14,798 ราย ถือว่าเป็นไปตามเป้าหมายโดยเดือนมีนาคมยังคงเดินหน้าฉีดวัคซีนในเข็มที่ 2 อย่างต่อเนื่อง และเมื่อมีวัคซีนเพิ่มมากขึ้นในเดือนถัดๆ ไปจะเพิ่มสถานพยาบาลฉีดวัคซีนรองรับ เช่น เดือนเมษายนจะฉีดในสถานพยาบาล 100 แห่ง หรือกรกฎาคมเพิ่มเป็น 1,500 แห่ง ทําให้การฉีดวัคซีนเป็นไปตามแผนที่กําหนด รวมถึงหากกระจายฉีดวัคซีนในโรงพยาบาลส่งเสริมสุขภาพตําบลก็จะทําให้การฉีดวัคซีนมีความครอบคลุมและรวดเร็วยิ่งขึ้น
นายแพทย์โอภาสกล่าวต่อว่า ส่วนกรณี ศบค.เห็นชอบการลดวันกักตัวผู้เดินทางจากต่างประเทศจาก 14 วันเหลือ 10 วัน ตั้งแต่วันที่ 1 เมษายน 2564 เป็นต้นไป ยกเว้นประเทศต้นทางของผู้เดินทางทุกสัญชาติที่มีการระบาดของเชื้อกลายพันธุ์ที่กรมควบคุมโรคเฝ้าระวังและประกาศกําหนด ซึ่งเราให้ความสําคัญกับสายพันธุ์ที่ทําให้แพร่ได้เร็วขึ้น รุนแรงขึ้น หรือกระทบต่อประสิทธิภาพของวัคซีน จะให้กักตัว 14 วันเหมือนเดิม ซึ่งขณะนี้เราเฝ้าระวังสายพันธุ์แอฟริกาใต้อยู่ เช่น แอฟริกาใต้ ซิมบับเว โมซัมบิก บอตสวานา แซมเบีย เคนยา รวันดา แคมารูน คองโก กานา และแทนซาเนีย เป็นต้น คงกักตัว 14 วันเหมือนเดิม ทั้งนี้ จะส่งข้อมูลให้แก่กระทรวงการต่างประเทศและประกาศลงในเว็บไซต์ของกรมควบคุมโรค มีการอัปเดตทุก 2 สัปดาห์ โดยพิจารณาจากข้อมูลทางระบาดวิทยา
***************************** 26 มีนาคม 2564
รัฐบาลไทย-ข่าวทำเนียบรัฐบาล-1 เมษายนนี้ รฟม. เตรียมเปิดให้บริการที่จอดรถอัตโนมัติ “Robot Parking” นำร่องสถานีสามย่านเป็นที่แรก เพื่อเพิ่มที่จอดรถและอำนวยความสะดวกให้ประชาชน
วันศุกร์ที่ 26 มีนาคม 2564
1 เมษายนนี้ รฟม. เตรียมเปิดให้บริการที่จอดรถอัตโนมัติ “Robot Parking” นําร่องสถานีสามย่านเป็นที่แรก เพื่อเพิ่มที่จอดรถและอํานวยความสะดวกให้ประชาชน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้จัดทําโครงการเพิ่มพื้นที่จอดรถในเส้นทางรถไฟฟ้ามหานครสายเฉลิมรัชมงคล (MRT สายสีน้ําเงิน)
โดยนําระบบที่จอดรถอัตโนมัติ หรือ Robot Parking มาติดตั้งในบริเวณลานจอดรถของโครงการฯ เพื่อแก้ไขปัญหาพื้นที่จอดรถมีจํานวนจํากัดและไม่เพียงพอต่อความต้องการ โดยเริ่มที่ลานจอดรถสถานีสามย่านเป็นสถานีแรก เนื่องจากลานจอดรถสถานีสามย่านมีผู้ใช้บริการเป็นจํานวนมาก ทั้งการจอดรถแบบรายเดือนและรายวัน
สําหรับระบบที่จอดรถอัตโนมัติ หรือ Robot Parking นั้น เป็นเทคโนโลยีใหม่ที่ช่วยเพิ่มประสิทธิภาพของพื้นที่จอดรถที่มีอยู่อย่างจํากัด โดยเมื่อผู้ใช้บริการนํารถเข้ามาจอด จะมีเครื่องกลทําหน้าที่เสมือนหุ่นยนต์รับรถขึ้นไปจอดในลักษณะซ้อนกันในแนวดิ่ง ทําให้จอดรถได้มากขึ้น อีกทั้งใช้เวลาเฉลี่ยในการรับ – ส่งรถ เข้าและออกจากที่จอดรถเพียงคันละ 90 วินาที และหากรถจอดชั้นไกลที่สุดจะใช้เวลาเพียง 3 นาทีเท่านั้น ซึ่งผู้ใช้บริการไม่ต้องเสียเวลาวนหาที่จอดรถ นับเป็นการใช้พื้นที่ให้เกิดประโยชน์อย่างคุ้มค่า ประหยัดเวลา และเพิ่มความสะดวกสบายให้แก่ผู้ใช้บริการ
นอกจากนี้ รฟม. ยังได้ติดตั้งและตรวจสอบระบบที่จอดรถอัตโนมัติดังกล่าวให้มีความปลอดภัยตามมาตรฐานที่กําหนด เพื่อสร้างความมั่นใจให้แก่ผู้ใช้บริการ ทั้งนี้ รฟม. กําหนดจะเปิดให้บริการที่จอดรถอัตโนมัติ บริเวณลานจอดรถสถานีสามย่าน ในวันที่ 1 เมษายน 2564 ตั้งแต่เวลา 12.00 น. เป็นต้นไป โดยยังคงคิดอัตราค่าบริการที่จอดรถตามปกติ (กรณีผู้ใช้บริการรถไฟฟ้า คิดอัตราค่าจอดรถ 15 บาทต่อ 2 ชั่วโมง และผู้ไม่ใช้บริการรถไฟฟ้า คิดอัตราค่าจอดรถ 50 บาทต่อ 1 ชั่วโมง สําหรับผู้ใช้บริการที่จอดรถรายเดือน คิดอัตราค่าจอดรถ 2,000 บาทต่อเดือน) โดยเมื่อเปิดให้บริการที่จอดรถอัตโนมัติแล้ว จะสามารถรองรับรถยนต์ได้ทั้งหมดจํานวน 46 คัน
พร้อมกันนี้ รฟม. ได้เตรียมดําเนินการติดตั้งที่จอดรถอัตโนมัติเพิ่มเติมบริเวณลาดจอดรถสถานีห้วยขวาง และลานจอดรถอื่นๆ ในเส้นทางรถไฟฟ้า MRT สายสีน้ําเงินเป็นลําดับต่อไป เพื่อเพิ่มพื้นที่จอดรถให้เพียงพอต่อความต้องการและอํานวยความสะดวกให้แก่ผู้ใช้บริการ ตลอดจนเป็นการส่งเสริมและกระตุ้นให้ประชาชนหันมาใช้บริการขนส่งสาธารณะแทนการใช้รถยนต์ส่วนตัวมากยิ่งขึ้น รวมถึงเพื่อช่วยลดฝุ่นละออง PM 2.5 ตามนโยบายของรัฐบาลและกระทรวงคมนาคม
ติดตามรายละเอียดและข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และ เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ที่ประชุม ศบศ.  เคาะมาตรการเปิดรับนักท่องเที่ยวต่างชาติ ในรูปแบบ Phuket Sandbox นำร่อง 1 กรกฎาคม 2564
วันศุกร์ที่ 26 มีนาคม 2564
ที่ประชุม ศบศ.  เคาะมาตรการเปิดรับนักท่องเที่ยวต่างชาติ ในรูปแบบ Phuket Sandbox นําร่อง 1 กรกฎาคม 2564
ที่ประชุม ศบศ.  เคาะมาตรการเปิดรับนักท่องเที่ยวต่างชาติ ในรูปแบบ Phuket Sandbox นําร่อง 1 กรกฎาคม 2564
วันนี้ (26 มีนาคม2564) เวลา 12.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ และนายยุทธศักดิ์ สุภสร ผู้ว่าการการท่องเที่ยวแห่งประเทศไทย ร่วมแถลงผลการประชุมศูนย์บริหารสถานการณ์เศรษฐกิจ จากผลกระทบของการระบาดของโรคติดเชื้อไวรัสโคโรนา 2019 ครั้งที่ 1/2564 ที่ประชุมได้รับทราบสถานการณ์เศรษฐกิจในช่วง 2 เดือนที่ผ่านมา การส่งออกอยู่ในระดับดี การเบิกจ่ายงบลงทุนของภาครัฐยังอยู่ในระดับสูง จํานวนบริษัทที่เปิดกิจการใหม่เพิ่มขึ้นอย่างต่อเนื่องจากเดือนมกราคม
ที่ประชุมยังได้รับทราบเป้าหมายการขยายตัวทางเศรษฐกิจปี 2564 โดยสภาพัฒนาการเศรษฐกิจและสังคมแห่งชาติ ตั้งเป้าหมายขับเคลื่อนเศรษฐกิจไทยให้สามารถเจริญเติบโตได้ถึงร้อยละ 4 โดยอาศัยมาตรการต่าง ๆ ประกอบด้วย การส่งออกสินค้า การบริโภคของภาคเอกชน การลงทุนของทั้งภาครัฐและภาคเอกชน ที่ต้องเร่งรัดการลงทุนที่ได้รับการอนุมัติจาก BOI แล้ว รวมถึงต้องมีการเบิกจ่ายงบลงทุนภาครัฐให้ได้มากกว่าร้อยละ 80 แก้ไขปัญหาอุปสรรคต่าง ๆ อาทิ การขาดแคลนตู้สินค้า ปรับวิธีการทางศุลกากรให้รวดเร็วขึ้น และขยายตลาดเพิ่มเติม ขณะเดียวกันรัฐบาลได้มีมาตรการต่าง ๆ เพื่อกระตุ้นให้เกิดการบริโภค อาทิ โครงการเราชนะ โครงการเรารักกัน
ทั้งนี้ ที่ประชุมยังได้หารือถึงการปรับปรุงกฎระเบียบเพื่ออํานวยความสะดวกในการประกอบธุรกิจและดึงดูดการลงทุน โดยนายกรัฐมนตรีมอบหมายให้คณะทํางานปฏิบัติการเชิงรุกดําเนินการพูดคุยกับบริษัทต่างประเทศเพื่อให้เกิดการลงทุนในประเทศไทย เน้นอุตสาหกรรมหลัก ได้แก่ อุตสาหกรรมยานยนต์ไฟฟ้า อุตสาหกรรมอิเล็กทรอนิกส์อัจฉริยะ อุตสาหกรรมการท่องเที่ยวและการดูแลสุขภาพ และอุตสาหกรรมดิจิทัล คลาวด์ ช่วงแรกจะเร่งดึงดูดการลงทุนในอุตสาหกรรมการท่องเที่ยวและการดูแลสุขภาพ พร้อมปรับปรุงกฎระเบียบเพิ่มเติมโดยเฉพาะการยื่นขอใบอนุญาตการทํางาน (Work Permit) และขั้นตอนการตรวจคนเข้าเมือง ให้สะดวกและรวดเร็วยิ่งขึ้น
นายยุทธศักดิ์ สุภสร ผู้ว่าการการท่องเที่ยวแห่งประเทศไทยกล่าวว่า ที่ประชุมเห็นชอบในหลักการแนวทางการเปิดรับนักท่องเที่ยวต่างชาติที่ได้รับการฉีดวัคซีนแล้ว และต้องมีผลการตรวจโควิด-19 เป็นลบ ให้สามารถเดินทางเข้ามาท่องเที่ยวในจังหวัดภูเก็ตได้โดยไม่ต้องกักตัว หรือเรียกว่า Phuket Sandbox และจะเปิดรับเฉพาะนักท่องเที่ยวที่ได้รับวัคซีนครบจํานวนในไตรมาสสองในบางพื้นที่ ประกอบด้วย ภูเก็ต กระบี่ พังงา สมุย พัทยา และเชียงใหม่ ซึ่งนักท่องเที่ยวจะต้องกักตัวในโรงแรมและในพื้นที่ที่กําหนดเป็นเวลา 7 วัน ในไตรมาสสามจะเปิดรับนักเที่ยวโดยไม่ต้องกักตัวเฉพาะในพื้นที่จังหวัดภูเก็ต และไตรมาสสี่จะเปิดรับนักท่องเที่ยวในจังหวัดภูเก็ต กระบี่ พังงา สมุย พัทยา และเชียงใหม่ โดยไม่ต้องกักตัวแต่ต้องปฏิบัติตามมาตรการป้องกันโควิด-19 ควบคู่ไปด้วย ทั้งนี้ นักท่องเที่ยวเมื่อเดินทางเข้ามายังพื้นที่ต้องมีแสดงผลรับรองวัคซีนโควิด-19 ครบจํานวนโดส พร้อมทั้งตรวจหาเชื้อโควิด – 19 ด้วย ขณะเดียวกัน จังหวัดภูเก็ตได้เสนอแผนปรับปรุงพื้นที่ให้เป็นการท่องเที่ยวที่มีคุณภาพมากขึ้น ควบคู่ไปกับการเปิด Phuket Sandbox ในวันที่ 1 กรกฎาคม นี้
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 19 - 25 มีนาคม 2564
วันศุกร์ที่ 26 มีนาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 19 - 25 มีนาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 19 - 25 มีนาคม 2564 พบการกระทําผิด จํานวน 589 คดี คิดเป็นเงินค่าปรับ 8.52 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 19 - 25 มีนาคม 2564) พบว่ามีการกระทําผิด จํานวน 589 คดี คิดเป็นเงินค่าปรับ 8.52 ล้านบาท โดยแยกเป็น สุรา จํานวน 354 คดี ค่าปรับ 2.63 ล้านบาท ยาสูบ จํานวน 141 คดี ค่าปรับ 2.55 ล้านบาท ไพ่ จํานวน 11 คดี ค่าปรับ 0.14 ล้านบาท น้ํามันและผลิตภัณฑ์น้ํามัน จํานวน 27 คดี ค่าปรับ 0.45 ล้านบาท น้ําหอม จํานวน 2 คดี ค่าปรับ 0.01 ล้านบาท รถจักรยานยนต์ จํานวน 42 คดี ค่าปรับ 2.11 ล้านบาท และสินค้าอื่น ๆ จํานวน 12 คดี ค่าปรับ 0.63 ล้านบาท โดยมีของกลางแยกเป็นน้ําสุรา จํานวน 3,267.720 ลิตร ยาสูบ จํานวน 4,346 ซอง ไพ่ จํานวน 600 สํารับ น้ํามันและผลิตภัณฑ์น้ํามัน จํานวน 8,980.000 ลิตร น้ําหอม จํานวน 200 ขวด รถจักรยานยนต์ จํานวน 118 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 25 มีนาคม 2564 พบว่ามีการกระทําผิด จํานวน 14,686 คดี คิดเป็นเงินค่าปรับ 265.07 ล้านบาท โดยแยกเป็น สุรา จํานวน 8,282 คดี ค่าปรับ 73.39 ล้านบาท ยาสูบ จํานวน 4,333 คดี ค่าปรับ 94.78 ล้านบาท ไพ่ จํานวน 329 คดี ค่าปรับ 4.37 ล้านบาท น้ํามันและผลิตภัณฑ์น้ํามัน จํานวน 641 คดี ค่าปรับ 42.30 ล้านบาท น้ําหอม จํานวน 64 คดี ค่าปรับ 2.57 ล้านบาท รถจักรยานยนต์ จํานวน 731 คดี ค่าปรับ จํานวน 21.38 ล้านบาท และสินค้าอื่น ๆ จํานวน 306 คดี ค่าปรับ 26.28 ล้านบาท โดยมีของกลางแยกเป็นน้ําสุรา จํานวน 290,453.064 ลิตร ยาสูบ จํานวน 296,213 ซอง ไพ่ จํานวน 23,819 สํารับ น้ํามันและผลิตภัณฑ์น้ํามัน จํานวน 1,245,317.000 ลิตร น้ําหอม จํานวน 99,635 ขวด รถจักรยานยนต์ จํานวน 1,376 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-การขยายระยะเวลาเปิดรับลงทะเบียนโครงการเราชนะ (เพิ่มเติม) สำหรับประชาชนกลุ่มผู้ที่ต้องการความช่วยเหลือเป็นพิเศษ
วันศุกร์ที่ 26 มีนาคม 2564
การขยายระยะเวลาเปิดรับลงทะเบียนโครงการเราชนะ (เพิ่มเติม) สําหรับประชาชนกลุ่มผู้ที่ต้องการความช่วยเหลือเป็นพิเศษ
รมว.คลังมีนโยบายให้ขยายระยะเวลาเปิดรับลงทะเบียนออกไปเป็นครั้งที่ 3 เฉพาะสําหรับกลุ่มผู้ต้องการความช่วยเหลือเป็นพิเศษ จากเดิมที่จะสิ้นสุดในวันที่ 26 มีนาคม 2564 เป็นวันที่ 9 เมษายน 2564
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้มีนโยบายให้ขยายระยะเวลาการเปิดรับลงทะเบียนออกไปเป็นครั้งที่ 3 เฉพาะสําหรับกลุ่มผู้ต้องการความช่วยเหลือเป็นพิเศษซึ่งเป็นผู้ที่อยู่ในภาวะพึ่งพิง (ผู้สูงอายุ ผู้พิการ ทุพพลภาพ ผู้ป่วยติดเตียง) ที่ไม่สามารถเดินทางออกจากที่พักอาศัยได้และจําเป็นต้องได้รับความช่วยเหลือจากหน่วยรับลงทะเบียนเคลื่อนที่ จากเดิมที่จะสิ้นสุดในวันที่ 26 มีนาคม 2564 เป็นวันที่ 9 เมษายน 2564
โฆษกกระทรวงการคลังได้แถลงเพิ่มเติมถึงความคืบหน้าของโครงการเราชนะ ณ วันที่ 26 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 60,201 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการเราชนะแล้ว จํานวน 16.7 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 92,106 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.0 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 8,409 ล้านบาท ทําให้มีผู้ได้รับสิทธิ์ในโครงการเราชนะแล้ว รวมทั้งสิ้น จํานวน 32.4 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 160,716 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการเราชนะ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการเราชนะ จํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง (เฉพาะวันและเวลาราชการ)
โครงการเราชนะ โทร. 0 2273 9020 ต่อ 3250 3423 3424 3425 3427 3429 3430 3431 และ 3444
โครงการคนละครึ่ง โทร. 0 2273 9020 ต่อ 3697 3527 2548 และ 3509
Call Center ธนาคารกรุงไทย จํากัด (มหาชน) (ตลอด 24 ชั่วโมง) โทร. 0 2111 1122
รัฐบาลไทย-ข่าวทำเนียบรัฐบาล-กรมทางหลวงออกแบบ ทางหลวงหมายเลข 311 จุดตัดแยกศาลหลักเมืองถึงจุดตัดแยกไกรสรราชสีห์ จังหวัดสิงห์บุรี พร้อมสร้างสะพานข้ามแม่น้ำเจ้าพระยาแห่งใหม่เพิ่มประสิทธิภาพการคมนาคม
วันศุกร์ที่ 26 มีนาคม 2564
กรมทางหลวงออกแบบ ทางหลวงหมายเลข 311 จุดตัดแยกศาลหลักเมืองถึงจุดตัดแยกไกรสรราชสีห์ จังหวัดสิงห์บุรี พร้อมสร้างสะพานข้ามแม่น้ําเจ้าพระยาแห่งใหม่เพิ่มประสิทธิภาพการคมนาคม
สํานักสํารวจและออกแบบ กรมทางหลวง (ทล.) กระทรวงคมนาคม ดําเนินโครงการสํารวจและออกแบบทางแยกบนทางหลวงหมายเลข 311 จุดตัดทางแยกศาลหลักเมืองถึงจุดตัดแยกไกรสรราชสีห์ และสะพานข้ามแม่น้ําเจ้าพระยา ในพื้นที่จังหวัดสิงห์บุรี
เพื่อปรับปรุงและเพิ่มประสิทธิภาพการจราจรบนทางหลวงหมายเลข 311 และบริเวณทางแยกต่าง ๆ ในสายทาง ได้แก่ ทางแยกศาลหลักเมือง แยกขุนสันต์ แยกไกรสรราชสีห์ รวมระยะทางประมาณ 1.5 กิโลเมตร โดยการปรับรูปแบบเป็นระบบวงเวียนเพื่อทดแทนการใช้สัญญาณไฟจราจร เพื่อให้เกิดความคล่องตัวและเกิดความปลอดภัยในการเดินทางของประชาชนและมีความเหมาะสมกับสภาพของพื้นที่
นอกจากนี้ได้ทําการศึกษาการออกแบบสะพานข้ามแม่น้ําเจ้าพระยาแห่งใหม่ทดแทนสะพานเดิมที่มีอายุการใช้งานมานาน โดยจากผลการศึกษาการมีส่วนร่วมประชาชนและสิ่งแวดล้อมของโครงการ และผลด้านวิศวกรรมและเศรษฐศาสตร์ได้คัดเลือกรูปแบบสะพานเป็นสะพานโค้งคันธนู มีระบบเคเบิ้ลแบบเครือข่าย (Network Tied Arc Bridge) ที่มีความยาวช่วงข้ามแม่น้ําเท่ากับ 150 เมตร โดยสะพานแห่งใหม่นี้ได้ออกแบบให้รองรับการจราจรจํานวน 3 ช่องจราจร ความกว้างช่องจราจร 3.50 เมตร ไหล่ทางด้านนอกและด้านในกว้าง 2.50 เมตร ในอนาคตสามารถปรับเพิ่มเป็น 4 ช่องจราจรได้ บริเวณสะพานได้มีการออกแบบปรับปรุงทางลอดใต้สะพานให้สามารถกลับรถและให้เรือสามารถสัญจรได้ โดยระบบของสะพานโค้งคันธนูเป็นระบบที่ก่อสร้างได้รวดเร็ว เป็นโครงสร้างเหล็กทนต่อการกัดกร่อนสูง ช่วยลดงบประมาณในการบํารุงรักษา และเข้ากับทัศนียภาพของพื้นที่ริมแม่น้ําเจ้าพระยา ใช้งบประมาณการก่อสร้าง 980 ล้านบาท ปัจจุบันอยู่ระหว่างพิจารณารายงานผลกระทบสิ่งแวดล้อม (EIA) จากคณะกรรมการผู้ชํานาญการพิจารณารายงานผลกระทบสิ่งแวดล้อม (คชก.) หากรายงานผ่านการพิจารณาแล้วจะเสนอของบประมาณก่อสร้างตามขั้นตอนต่อไป
สําหรับทางหลวงหมายเลข 311 นับเป็นทางสายหลักที่เชื่อมโยงการเดินทางจากทางหลวงหมายเลข 32 (ถนนสายเอเชีย) และพื้นที่ด้านตะวันออกของแม่น้ําเจ้าพระยา ผ่านทางแยกต่างระดับสิงห์บุรีใต้ รวมถึงการเดินทางจากทิศเหนือของพื้นที่โครงการ และผ่านทางแยกต่างระดับสิงห์บุรีเหนือเข้าสู่ทางหลวงหมายเลข 335 บรรจบกันที่ทางแยกไกรสรราชสีห์ ก่อนจะข้ามแม่น้ําเจ้าพระยาเข้าสู่พื้นที่เศรษฐกิจหลักของจังหวัดสิงห์บุรีฝั่งตะวันตก โดยมีทางแยกศาลหลักเมืองเป็นจุดรวมและกระจายการจราจรในพื้นที่ฝั่งตะวันตกของแม่น้ําเจ้าพระยา
เมื่อโครงการก่อสร้างแล้วเสร็จจะช่วยบรรเทาความคับคั่งของปริมาณการจราจร ยกระดับมาตรฐานความปลอดภัยในการเดินทางของประชาชน เพิ่มประสิทธิภาพการคมนาคมขนส่งและรองรับการเจริญเติบโตทางเศรษฐกิจในพื้นที่จังหวัดสิงห์บุรี เพิ่มคุณภาพชีวิตให้ชุมชนโดยรอบ เป็นแหล่งท่องเที่ยว และเป็นแลนด์มาร์กแห่งใหม่ที่มีเอกลักษณ์โดดเด่นของจังหวัดสิงห์บุรีได้ในอนาคต
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าแก้ปัญหากลุ่มสมัชชาเกษตรกรภาคอีสาน พร้อมตั้งคณะทำงานตรวจสอบข้อเท็จจริง
วันศุกร์ที่ 26 มีนาคม 2564
กระทรวงเกษตรฯ เดินหน้าแก้ปัญหากลุ่มสมัชชาเกษตรกรภาคอีสาน พร้อมตั้งคณะทํางานตรวจสอบข้อเท็จจริง
กระทรวงเกษตรฯ เดินหน้าแก้ปัญหากลุ่มสมัชชาเกษตรกรภาคอีสาน พร้อมตั้งคณะทํางานตรวจสอบข้อเท็จจริง
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาความเดือดร้อนของมวลชนกระทรวงเกษตรและสหกรณ์ ครั้งที่ 1/2564 ณ ห้องประชุมกระทรวงเกษตรและสหกรณ์ โดยที่ประชุมได้มีมติเห็นชอบแนวทางการแก้ไขปัญหาความเดือดร้อนของกลุ่มเกษตรกร “กลุ่มสมัชชาเกษตรกรภาคอีสาน” ได้แก่ 1) กรณีผลกระทบจากโครงการฝายราษีไศล จังหวัดศรีสะเกษ 2) กรณีผลกระทบจากโครงการอ่างเก็บน้ําห้วยเสนง และโครงการอ่างเก็บนาอําปึล จังหวัดสุรินทร์ และ 3) กรณีผลกระทบจากโครงการอ่างเก็บน้ําห้วยเดือนห้า จังหวัดอุบลราชธานี
ทั้งนี้ เพื่อให้ปัญหาของกลุ่มสมัชชาเกษตรกรภาคอีสานที่ได้รับผลกระทบ จากกรณีต่าง ๆ ได้มีการพิจารณาให้สอดคล้องกับประเด็นปัญหา เป็นไปตามกฎหมายที่เกี่ยวข้อง ที่ประชุมจึงมีมติเห็นชอบร่างคําสั่ง คณะกรรมการแก้ไขปัญหาความเดือดร้อนของมวลชน กระทรวงเกษตรและสหกรณ์ โดยแต่งตั้งคณะทํางานตรวจสอบข้อเท็จจริง 3 คณะ ได้แก่ 1) แต่งตั้งคณะทํางานตรวจสอบข้อเท็จจริง กรณีราษฎรขอรับสิทธิการจัดสรรที่ดินแปลงอพยพ เนื่องจากได้รับผลกระทบจากการก่อสร้างเขื่อนราษีไศล จังหวัดร้อยเอ็ด 2) แต่งตั้งคณะทํางานตรวจสอบข้อเท็จจริง กรณีผลกระทบจากโครงการอ่างเก็บน้ําห้วยเสนง และโครงการอ่างเก็บนาอําปึล จังหวัดสุรินทร์ และ 3) แต่งตั้งคณะทํางานตรวจสอบข้อเท็จจริง กรณีผลกระทบจากโครงการอ่างเก็บน้ําห้วยเดือนห้า จังหวัดอุบลราชธานี อย่างไรก็ตาม ให้ตรวจสอบองค์ประกอบและอํานาจหน้าที่ให้ครอบคลุม และเสนอให้รัฐมนตรีว่าการกระทรวงเกษตรและสหกรณ์ ลงนามคําสั่งต่อไป
นายธนา กล่าวว่า ที่ผ่านมา กระทรวงเกษตรและสหกรณ์ ได้เร่งแก้ไขปัญหาต่าง ๆ ที่สะสมมานาน เพื่อให้พี่น้องเกษตรกรที่รับความช่วยเหลือ จึงมีการประชุมหารือร่วมกับผู้แทนเกษตรกร ตามประเด็นข้อเรียกร้องให้แก้ไขปัญหาให้ผู้ได้รับผลกระทบจากโครงการของรัฐ สําหรับกลุ่มสมัชชาเกษตรกรภาคอีสาน เป็นกลุ่มที่ได้รับผลกระทบจากการดําเนินงานโครงการของรัฐ (เขื่อน อ่างเก็บน้ํา ฝาย) ในพื้นที่ภาคตะวันออกเฉียงเหนือ นําโดย นายศักดา กาญจนเสน และนายไพโรจน์ จงหาญ ซึ่งกลุ่มเกษตรกรได้รับทราบความคืบหน้าการแก้ไขปัญหา และมีความพอใจในการประชุมครั้งนี้
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เข้าร่วมประชุมบอร์ดองค์การสะพานปลา ครั้งที่ 3/2564
วันศุกร์ที่ 26 มีนาคม 2564
รองปลัดฯ อําพันธุ์ เข้าร่วมประชุมบอร์ดองค์การสะพานปลา ครั้งที่ 3/2564
รองปลัดฯ อําพันธุ์ เข้าร่วมประชุมบอร์ดองค์การสะพานปลา ครั้งที่ 3/2564 เน้น Social Enterprise สมดุล “ธุรกิจ-สังคม”
วันพฤหัสบดีที่ 25 มีนาคม 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมประชุมคณะกรรมการองค์การสะพานปลา ครั้งที่ 3/2564 โดยมี ดร.ประยูร ดํารงชิตานนท์ เป็นประธาน ณ ห้องประชุมองค์การสะพานปลา กรุงเทพมหานคร ซึ่งที่ประชุมได้รับทราบทิศทาง กรอบการดําเนินงาน รวมถึงติดตามความคืบหน้าการบริหารทรัพย์สินขององค์การสะพานปลาในพื้นที่ต่าง ๆ เช่น กรุงเทพ อ่างศิลา ภูเก็ต ระนอง และสงขลา เป็นต้น เพื่อให้องค์การสะพานปลามีศักยภาพในการแข่งขัน เพิ่มประสิทธิภาพในการบริหาร ต่อยอดธุรกิจอย่างต่อเนื่อง เป็นศูนย์กลางส่งเสริมกิจกรรมเชิงสังคม เชิงพาณิชย์ สันทนาการ และการท่องเที่ยวแบบบูรณาการต่อไป
รัฐบาลไทย-ข่าวทำเนียบรัฐบาล- “วราวุธ” เปิดโครงการเพิ่มความหลากหลายในไร่นา จ.สุพรรณบุรี ขยายความมั่นคงทางอาหาร สู่ความมั่นคงทางเศรษฐกิจ เพิ่มคุณภาพชีวิตเกษตรกร
วันศุกร์ที่ 26 มีนาคม 2564
“วราวุธ” เปิดโครงการเพิ่มความหลากหลายในไร่นา จ.สุพรรณบุรี ขยายความมั่นคงทางอาหาร สู่ความมั่นคงทางเศรษฐกิจ เพิ่มคุณภาพชีวิตเกษตรกร
“วราวุธ” เปิดโครงการเพิ่มความหลากหลายในไร่นา จ.สุพรรณบุรี ขยายความมั่นคงทางอาหาร สู่ความมั่นคงทางเศรษฐกิจ เพิ่มคุณภาพชีวิตเกษตรกร
“วราวุธ” เปิดโครงการเพิ่มความหลากหลายในไร่นา จ.สุพรรณบุรี ขยายความมั่นคงทางอาหาร สู่ความมั่นคงทางเศรษฐกิจ เพิ่มคุณภาพชีวิตเกษตรกร
วันนี้ ( 26 มีนาคม 2564) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธาน ในพิธีมอบปัจจัยการผลิตให้แก่เกษตรกร 3 อําเภอ ในโครงการ “การเพิ่มความหลากหลายทางชีวภาพในไร่นา เพื่อสิ่งแวดล้อมและความมั่นคงทางอาหาร ตามหลักปรัชญาของเศรษฐกิจพอเพียงที่เป็นมิตรกับสิ่งแวดล้อม จังหวัดสุพรรณบุรี” ของมูลนิธิข้าวขวัญ โดยมีเกษตรกร ๗ ตําบล ในพื้นที่ 3 อําเภอ ภายใต้โครงการได้แก่ อําเภอเมือง อําเภอเดิมบางนางบวช และอําเภอศรีประจันต์ เข้ารับมอบ ณ มูลนิธิข้าวขวัญ ตําบลสระแก้ว อําเภอเมือง จังหวัดสุพรรณบุรี โดยมี นายณัฐภัทร สุวรรณประทีป ผู้ว่าราชการจังหวัดสุพรรณบุรี พร้อมด้วยเจ้าหน้าที่หน่วยงานที่เกี่ยวข้องให้การต้อนรับ
โดยโครงการฯ ดังกล่าว เป็นโครงการที่ได้รับการสนับสนุนงบประมาณจากกองทุนสิ่งแวดล้อม ในวงเงิน 8.9 ล้านบาท เพื่อดําเนินการบริหารจัดการทรัพยากรธรรมชาติและสิ่งแวดล้อมบนฐานของการบูรณาการความร่วมมือระหว่างภาคส่วนต่าง ๆ ที่เกี่ยวข้องทั้ง ภาครัฐ องค์กรชุมชน เครือข่ายเกษตรกร เครือข่ายผู้บริโภค นักวิชาการ และสื่อมวลชน เพื่อส่งเสริมให้เกิดความมั่นคงทางอาหารในพื้นที่การเกษตร ที่จะนําไปสู่ความมั่นคงทางเศรษฐกิจ และยกระดับคุณภาพชีวิตให้กับเกษตรกรไทยได้ต่อไป ซึ่งจะเป็นการขับเคลื่อนประเทศไทยไปสู่เป้าหมายการพัฒนาที่ยั่งยืน บนพื้นฐานของการผลิตและการบริโภคที่ยั่งยืน และเป็นมิตรกับสิ่งแวดล้อมในระดับพื้นที่อีกด้วย
รัฐบาลไทย-ข่าวทำเนียบรัฐบาล-รัฐบาลปลื้ม 3 โครงการกระตุ้นเศรษฐกิจ 2.5 แสนล้านบาท ชวนใช้สิทธิ์ “คนละครึ่ง” ก่อนสิ้นสุดโครงการ 31 มี.ค. นี้
วันศุกร์ที่ 26 มีนาคม 2564
รัฐบาลปลื้ม 3 โครงการกระตุ้นเศรษฐกิจ 2.5 แสนล้านบาท ชวนใช้สิทธิ์ “คนละครึ่ง” ก่อนสิ้นสุดโครงการ 31 มี.ค. นี้
รัฐบาลปลื้ม 3 โครงการกระตุ้นเศรษฐกิจ 2.5 แสนล้านบาท ชวนใช้สิทธิ์ “คนละครึ่ง” ก่อนสิ้นสุดโครงการ 31 มี.ค. นี้
วันที่ 26 มี.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่โครงการคนละครึ่งจะหมดเขตในวันที่ 31 มี.ค.นี้ อยากเชิญชวนให้ประชาชนผู้มีสิทธิ์ เร่งใช้จ่าย เพื่อจะได้ใช้วงเงินสิทธิ์ครบเต็มจํานวน ขณะนี้มีผู้ใช้สิทธิ์ครบ 3,500 บาท แล้ว 6.38 ล้านคน จากจํานวนผู้ได้รับสิทธิ์ 14.79 ล้านราย โดยมีค่าใช้จ่ายที่เกิดขึ้นรวม ณ 20 มี.ค. จํานวน 100,042 ล้านบาท เป็นการใช้จ่ายจากภาคประชาชน 51,214 ล้านบาท รัฐช่วยจ่าย 48,828 ล้านบาท สําหรับโครงการฯ ในเฟส 3 ทางกระทรวงการคลังแจ้งว่าอยู่ระหว่างการออกแบบโครงการ ซึ่งจะออกมาได้หลังจากที่โครงการเราชนะ และ ม33 เรารักกัน สิ้นสุดในช่วงเดือนพฤษภาคม 2564
ในส่วนของจํานวนผู้ได้รับสิทธิ์โครงการเราชนะ ขณะนี้มี 32.4 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจกว่า 1.53 แสนล้านบาท ขณะที่โครงการ ม33 เรารักกัน มีผู้ได้รับสิทธิ์แล้ว 7.4 ล้านคน เริ่มโอนเงินงวดแรก 1 พันบาท แก่ผู้ได้รับสิทธิ์ เมื่อ 22 มี.ค. มียอดการใช้จ่ายประมาณ 750 ล้านบาท และจะเปิดให้ยื่นทบทวนสิทธิ์ ถึงวันที่ 28 มี.ค. นี้ ทาง www.ม33เรารักกัน.com โดยประกาศผล วันที่ 5-11 เม.ย. 64 ทางเว็บไซต์เช่นเดียวกัน
นางสาวรัชดา กล่าวด้วยว่า ทั้ง 3 โครงการของรัฐบาล สามารถแบ่งเบาภาระประชาชนจากผลกระทบโควิด-19 ได้มาก รวมถึงเพิ่มเงินหมุนเวียนในระบบคาดว่าไม่ต่ํา 2.5 แสนล้านบาท ตัวเลข ณ วันที่ 25 มี.ค. ซึ่งเป็นการใช้จ่ายผ่านผู้ประกอบการที่เข้าร่วมโครงการฯ ทั้งสิ้นมากกว่า 1.5 ล้านกิจการ รวมถึงผู้ประกอบการรายย่อยจํานวนมากก็ได้รับประโยชน์จากโครงการนี้อย่างมากด้วย
รัฐบาลไทย-ข่าวทำเนียบรัฐบาล-การรถไฟแห่งประเทศไทยเริ่มการทดลองเพื่อเดินรถเสมือนจริง โครงการรถไฟฟ้าชานเมืองสายสีแดง ตลิ่งชัน - บางซื่อ - รังสิต
วันศุกร์ที่ 26 มีนาคม 2564
การรถไฟแห่งประเทศไทยเริ่มการทดลองเพื่อเดินรถเสมือนจริง โครงการรถไฟฟ้าชานเมืองสายสีแดง ตลิ่งชัน - บางซื่อ - รังสิต
การรถไฟแห่งประเทศไทย (รฟท.) กระทรวงคมนาคม เริ่มการทดลองเพื่อเดินรถเสมือนจริง
โครงการรถไฟฟ้าชานเมืองสายสีแดง ตลิ่งชัน - บางซื่อ - รังสิต ในวันที่ 26 มีนาคม 2564
การรถไฟแห่งประเทศไทย (รฟท.) กระทรวงคมนาคม เริ่มการทดลองเพื่อเดินรถเสมือนจริงโครงการรถไฟฟ้าชานเมืองสายสีแดง ตลิ่งชัน - บางซื่อ - รังสิต ในวันที่ 26 มีนาคม 2564และสําหรับประชาชน หน่วยงาน หรือ สถานศึกษา ที่ต้องการเข้าชม และทดลองใช้บริการแบบหมู่คณะสามารถทําหนังสือแจ้งมาที่การรถไฟแห่งประเทศไทยได้หลังวันที่ 26 มีนาคม 2564 เป็นต้นไป
ทั้งนี้ เปิดโอกาสให้ประชาชนได้ ทดลองนั่งฟรี ในเดือน กรกฎาคม 2564
รัฐบาลไทย-ข่าวทำเนียบรัฐบาล- “ทส. ร่วมประชุม คกก.สิ่งแวดล้อม ครั้งที่ 2/64 พิจารณารายงาน ผลกระทบการสร้างทางพิเศษ และมาตรการป้องกันฝุ่น”
วันศุกร์ที่ 26 มีนาคม 2564
“ทส. ร่วมประชุม คกก.สิ่งแวดล้อม ครั้งที่ 2/64 พิจารณารายงาน ผลกระทบการสร้างทางพิเศษ และมาตรการป้องกันฝุ่น”
“ทส. ร่วมประชุม คกก.สิ่งแวดล้อม ครั้งที่ 2/64 พิจารณารายงาน ผลกระทบการสร้างทางพิเศษ และมาตรการป้องกันฝุ่น”
“ทส. ร่วมประชุม คกก.สิ่งแวดล้อม ครั้งที่ 2/64 พิจารณารายงาน ผลกระทบการสร้างทางพิเศษ และมาตรการป้องกันฝุ่น”
วันที่ 26 มีนาคม 2564 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมประชุมคณะกรรมการสิ่งแวดล้อมแห่งชาติ (กก.วล.) ครั้งที่ 2/2564 โดยมี พลเอก ประวิตร วงษ์สุวรรณ เป็นประธาน และมี ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ
สําหรับการประชุมครั้งนี้ ได้มีการพิจารณารายงาน EIA จํานวน 2 โครงการ ได้แก่ โครงการทางพิเศษสายฉลองรัช-นครนายก-สระบุรี ของการทางพิเศษแห่งประเทศไทย และ โครงการทางหลวงแนวใหม่ระหว่างทางหลวงพิเศษหมายเลข 9 ด้านตะวันตก-ทางหลวงหมายเลข 352 ของกรมทางหลวง ซึ่งทั้ง 2 โครงการดังกล่าว จะเป็นการช่วยเพิ่มโครงข่ายถนน ลดปัญหาการจราจรคับคั่งโดยเฉพาะห้วงเทศกาล และยังเป็นการพัฒนาพื้นที่ในเขตจังหวัดที่ดําเนินการพาดผ่านด้วย
การประชุมนี้ยังยังได้หารือเกี่ยวกับมาตรการยกระดับการแก้ไขปัญหาฝุ่นละออง ซึ่งยังมีการตรวจพบจุดความร้อนในหลายพื้นที่ จึงได้มีการพิจารณาการบูรณาการความร่วมมือกับทุกหน่วยงานเพื่อให้สถานการณ์กลับคืนสู่ปกติโดยเร็ว
นอกจากนั้น ยังได้พิจารณา การกําหนดอัตราค่าบริการบําบัดน้ําเสียรวม และค่าบริการกําจัดขยะมูลฝอยขององค์กรปกครองส่วนท้องถิ่นที่ใช้เงินกองทุนสิ่งแวดล้อม อีกทั้ง ที่ประชุมยังได้รับทราบถึงความก้าวหน้าการดําเนินงานการระงับใช้รถที่มีมลพิษเกินมาตรฐานตาม พ.ร.บ.การจราจรทางบก พ.ศ. 2522
นายวราวุธ กล่าวต่อที่ประชุมว่า “สถานการณ์ฝุ่นหมอกควัน วันนี้รัฐบาลได้ดําเนินการสําเร็จในระดับหนึ่งแล้ว โดยสามารถลดจุดความร้อนลงได้เกือบ 40% มาจากความร่วมมือของทุกฝ่าย แต่ยังมีปัจจัยที่ไม่สามารถควบคุมได้ 2 ปัจจัย ได้แก่ สภาพอากาศ หรือกระแสลม และการเผาในพื้นที่ประเทศเพื่อนบ้าน ซึ่งต้องประสานความร่วมมือผ่านทางเลขาธิการอาเซียนต่อไป”
รัฐบาลไทย-ข่าวทำเนียบรัฐบาล-เตือนภัย! ไลน์ ธ.ก.ส.ปลอม หลอกให้โอนเงินทำสัญญา
วันศุกร์ที่ 26 มีนาคม 2564
เตือนภัย! ไลน์ ธ.ก.ส.ปลอม หลอกให้โอนเงินทําสัญญา
...
ขณะนี้มีกลุ่มมิจฉาชีพใช้แอปพลิเคชันไลน์ (LINE) ชื่อ “ธกส การเกษตร” แอบอ้างว่าเป็นของธนาคาร ธ.ก.ส. หลอกลวงประชาชนว่าจะมีการอนุมัติเงินกู้ให้ โดยจะต้องโอนเงินค่าทําสัญญา 390 บาทก่อน
.
แอดมินขอแจ้งเตือนว่า “อย่าหลงเชื่อ” เพราะ ธ.ก.ส. ไม่มีการอนุมัติ หรือ ให้ทําสัญญาเงินกู้ ผ่านทางไลน์
.
ส่วนไลน์ของธนาคาร ธ.ก.ส. จริงๆ ใช้ชื่อว่า “BAAC Family” มีรูปโล่สีเขียวที่หน้าชื่อ และมียอดผู้ติดตามกว่า 8 ล้านคน เป็นช่องทางในการแจ้งข่าวสารการให้บริการ และใช้แจ้งความต้องการเบื้องต้นในการขอรับบริการสินเชื่อบางประเภทเท่านั้น
.
สําหรับประชาชนที่ต้องการขอสินเชื่อจากธนาคารใด ควรติดต่อที่สาขาของธนาคารนั้นโดยตรง เพื่อไม่ให้มิจฉาชีพมีช่องทางฉวยโอกาสเอาเปรียบได้ครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นฤมล เยือนชลบุรี ยกระดับศักยภาพคนพิการ สร้างอาชีพที่มั่นคง
วันศุกร์ที่ 26 มีนาคม 2564
นฤมล เยือนชลบุรี ยกระดับศักยภาพคนพิการ สร้างอาชีพที่มั่นคง
- - - - -
วันที่ 26 มีนาคม 2564 ศาสตราจารย์ นฤมล ภิญโญสินวิฒน์ รัฐมนตรีช่วยว่าการกระทรวงแรงงาน พร้อมด้วย หม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงาน นางสาวอําพันธ์ ธุววิทย์ รองปลัดกระทรวงแรงงาน และคณะ เยี่ยมชมการดําเนินงานของมูลนิธิพระมหาไถ่เพื่อการพัฒนาคนพิการ ประกอบด้วย สายด่วนคนพิการ 1479 ศูนย์พัฒนาธุรกิจเพื่อสังคม โรงเรียนพิเศษคุณพ่อเรย์ ศูนย์แฟลชโฮม สาขาโรงเรียนเด็กพิเศษคุณพ่อเรย์ ห้องพักและศูนย์ประชุมพระมหาไถ่ และวิทยาลัยเทคโนโลยีพระมหาไถ่ พัทยา ให้กําลังใจแก่นักเรียน นักศึกษา บุคลากรของมูลนิธิฯ รวมถึงเปิดศูนย์คอลเซ็นเตอร์ไทวัสดุ ณ มูลนิธิพระมหาไถ่เพื่อการพัฒนาคนพิการ จังหวัดชลบุรี
ศาสตราจารย์ นฤมล กล่าวว่า มูลนิธิพระมหาไถ่เพื่อการพัฒนาคนพิการเป็นองค์กรชั้นนําด้านคนพิการระดับสากล มีประสบการณ์ในการจัดการศึกษาสําหรับคนพิการสู่การมีงานทําที่มีคุณค่า มีผลงานเป็นที่ประจักษ์ในด้านการจัดการศึกษา การฝึกอาชีพ บริการจัดหางาน รณรงค์ด้านการเข้าถึงสิทธิและสวัสดิการของคนพิการ นอกจากนี้ยังมีการให้บริการสายด่วนคนพิการประชารัฐ การผลิตรายการโทรทัศน์ กิจกรรมด้านสื่อและการประชาสัมพันธ์ สะท้อนให้เห็นถึงการเปิดโอกาสให้คนพิการได้มีบทบาทและมีส่วนร่วมในสังคมมากยิ่งขึ้น ทําให้เกิดการยอมรับในศักยภาพของคนพิการ อันเกิดจากความร่วมมือของภาครัฐ ภาคเอกชน และภาคประชาสังคมที่ร่วมผลักดันและขับเคลื่อนการทํางานร่วมกันอย่างต่อเนื่อง
รมช.แรงงาน กล่าวเพิ่มเติมว่า การเปิดศูนย์คอลเซ็นเตอร์ไทวัสดุเพื่อคนพิการวันนี้ เป็นอีกช่องทางหนึ่งในการสนับสนุนการส่งเสริมการมีงานทําของคนพิการ ยกระดับการทํางาน รวมถึงเป็นการประสานความร่วมมือในการพัฒนาคุณภาพชีวิตคนพิการสู่การมีงานทําทีมีคุณค่าของคนพิการอย่างยั่งยืน ซึ่งกรมพัฒนาฝีมือแรงงาน กระทรวงแรงงาน พร้อมร่วมเป็นส่วนหนึ่งในการฝึกทักษะอาชีพให้คนพิการ เพื่อนําไปสู่การยอมรับของสังคม และมีความปลอดภัยในการดําเนินชีวิตอย่างยั่งยืน ด้วยการพัฒนาหลักสูตรให้สอดคล้องกับความต้องการของตลาดแรงงาน และเหมาะสมต่อกลุ่มเป้าหมายครอบคลุมทุกกลุ่ม เพื่อให้มีทักษะ สามารถนําไปประกอบอาชีพ ให้มีงานทํา มีรายได้ที่ยั่งยืนต่อไป
“กลุ่มคนพิการเป็นอีกกลุ่มหนึ่งที่มีบทบาทสําคัญและมีศักยภาพเพียงพอต่อการเพิ่มขีดความสามารถในการพัฒนาเศรษฐกิจฐานรากของประเทศ ขอบคุณหน่วยงานที่เกี่ยวข้องทุกภาคส่วนที่ได้ร่วมเป็นส่วนหนึ่งในการผลักดันให้คนพิการได้มีโอกาสเข้าถึงทุกอาชีพ เพื่อสะท้อนศักยภาพของคนพิการให้เกิดการยอมรับในสังคมเทียบเท่ากับคนปกติ” รมช.แรงงาน กล่าวทิ้งท้าย